text: Ryan Air åbner tre nye ruter fra Billund
  20 januar 2010 kl. 13.44
  Ryan Air åbner tre nye ruter til og fra Billund. Ruterne er til Malaga, Marseilles og Brindisi i Syditalien.  Ruterne åbner i maj og juni.
  Med de nye ruter har lavprisselskabet forbindelse til 14 byer i Europa. Selskabet forventer at nå et passagertal på en halv million i år i Billund.
  Nyheden kommer belejligt efter et år med voldsom passagernedgang i Billund Lufthavn. Dels på grund af Sterlings konkurs i efteråret 2008 og finanskrisen.
  Ryan Air vil flyve tre gange om ugen til Malaga fra 21. juni, to gange om ugen til den franske Middelhavs-by, Marseilles, og to gange om ugen til den syditalienske destination, begge fra 3. maj.
  